open-index/open-wikipedia-markdown huggingface dataset:
Veľký bazár (Istanbul)

thumb|Jedna z ulíc Veľkého bazáru v Istanbule.
**Veľký bazár v Istanbule** (turecky: Kapalı Çarşı - Krytá tržnica) je jedným z najväčších a najstarších komplexov krytých tržníc na svete, ktorý má viac ako 58 krytých pasáží, cez 1200 obchodov. Denne ho navštívi okolo 250 až 400&nbsp;000 turistov. Tržnica sa rozprestiera na ploche 45 hektárov. Využíva sa plocha 36&nbsp;hektárov, zamestnáva asi 20 tisíc osôb.

## História
Prvé budovy, zvané Bedestan boli postavené ako verejné sklady tovaru v rokoch 1455 až 1461. Dal ich postaviť osmanský sultán Mehmed II. (Mehmed Dobyvateľ). V 16. storočí, počas vlády sultána Süleymana I.(Skvostného) bol celý komplex tržníc značne rozšírený. 
Tržnica bola známa obchodom s korením, kožou, keramikou, látkami, šperkami a kobercami. Neskoršie zemetrasenie budovy značne poškodilo. Rozsiahla rekonštrukcia bola ukončená v roku 1894. 

## Architektúra
Komplex  pozostáva z 12 hlavných budov s 22 bránami. Veľký bazár  má štyri stredné hlavné brány situované na koncoch hlavných ulíc, ktoré pretína blízko juhozápadného rohu komplexu. Jedena ulica spája námestie a mešitu sultána Bayezida II. (Bajazida) s mešitou Nuruosmaniye sultána Osmana III. z roku 1755.

## Zdroj

## Iné projekty

Kategória:Istanbul
Kategória:Islamská architektúra
Kategória:Osmanská architektúra v Turecku
Tatra 141

thumb|Motor T141
**Tatra 141** je nákladný automobil z produkcie automobilky Tatra, ktorý bol určený na ťahanie ťažkých prívesov. Technicky vychádza z Tatry 111, s ktorou má zhodnú väčšinu dielov. Odlišná je väčšia 8 miestna kabína, menší rázvor osí aj celková dĺžka vozidla. T 141 sa od roku 1959 vyrábala v závode v Bánovciach nad Bebravou vo verzii schopnej ťahať 100 tonový príves a verzii (**T141B**) na ťahanie 50 tonových nákladov.

## Technické údaje

### Pohonná jednotka
*Motor: vznetový vzduchom chladený vidlicový 12 valec s rozvodom OHV 
**Objem: 14 825 cm³
** Kompresný pomer: 16,5:1
**Výkon: 136,2 kW (185 koní) pri 2 000 ot/min
**Krútiaci moment: 726 Nm pri 1400-1600 ot/min
*Maximálna rýchlosť: 45 km/h (T 141B 60 km/h)
*Spotreba: 70 l/100km

### Prevodové ústrojenstvo
* Spojka: mechanická dvojkotúčová suchá
* Prevodovka: 4 stupňová (1. a 2. stupeň synchronizovaný)
** Redukčná prevodovka: 2 stupňová
** Kolesové redukcie pri modeli T141
* Poháňaná náprava: obe zadné, predná s vypínateľným pohonom

### Podvozok
*Podvozok: Tatrovácka koncepcia s centrálnou nosnou rúrou
** Rázvor: 3 500 + 1 220 mm
** Rozchod vpredu: 1 800 mm
** Rozchod vzadu: 2 080 mm
** Svetlosť: 290 mm
*Hmotnosť: 12 140 kg (T141B 11 950 kg), s prídavnou záťažou 18 280 kg
*Brzdy: dvojokruhová vzduchotlaková sústava, mechanická parkovacia brzda pôsobiaca na bubon na konci nosnej rúry

## Iné projekty

## Externé odkazy
* Tatra A.S, oficiálna stránka
* Popis vozidla

141
Kategória:Nákladné automobily
Kategória:Veterány
3GPP

**3GPP** je skratka anglického názvu *The 3rd Generation Partnership Project*. 3GPP je projektová spolupráca medzi skupinami telekomunikačných asociácii v záujme vytvoriť globálne aplikovateľnú špecifikáciu tretej generácie (3G) mobilných telefónnych systémov v rámci projektu International Mobile Telecommunications 2000 Medzinárodnej telekomunikačnej únie (ITU). 3GPP špecifikácie sú založené na vyvinutých Global System for Mobile Communications (GSM) špecifikáciách. 3GPP štandardizácia zahŕňa rádio, sieťové jadro a servisnú architektúru

Skupinami sú European Telecommunications Standards Institute, Association of Radio Industries a Businesses/Telecommunication Technology Committee (ARIB/TTC) (Japonsko), China Communications Standards Association , Alliance for Telecommunications Industry Solutions (Severná Amerika) a Telecommunications Technology Association (Južná Kórea).

Projekt bol založený v decembri 1998. 3GPP by sa nemal zamieňať s 3. Generation Partnership Project 2 (3GPP2), ktorý špecifikuje štandardy pre iné 3G technológie založené na IS-95 (CDMA), všeobecne známom ako CDMA2000.

## Referencie

Kategória:Mobilné telefóny
Tatra 130

**Tatra 130** bol nákladný automobil vyvinutý firmou Tatra. Išlo o prototyp, ktorý vznikol pridaním tretej nápravy Tatre 128, ktorá mala znížiť tlak na nápravy v mäkkom teréne. Jediný exemplár bol zničený pri armádnych skúškach a do sériovej výroby sa nikdy nedostal.  

## Motor
* Motor: T-108 - odvodený od motora v T-111 (boli odobraté 4 valce z motora V12). Ide o vzduchom chladený 4-taktný motor s priamym vstrekovaním nafty:
* vidlicový 8-valec s uhlom zovretia 75°
* zdvihový objem: 9 883 cm3
* vŕtanie a zdvih: 110 x 130 mm
* kompresný pomer: 16,5 : 1
* maximálny výkon: 96 kW (130 k) pri 2000 ot/min
* objem nádrže: 100 l

## Prevodovka
Prevodovka mala oproti T-111 zmenené pomery a 5 + 1 prevodových stupňov sa dalo pomocou redukčnej prevodovky zdvojnásobiť. Prakticky mal tak vodič k dispozícii 10 + 2 prevodových stupňov.

## Podvozok
Podvozok modelu vychádzal z klasickej tatrováckej konštrukcie s centrálnou nosnou rúrou a výkyvnými polonápravami. Oproti modelu T-128 mal vzadu dve nápravy a jedno-montáž kolies. Pohon prednej nápravy bol vypínateľný, zadné mali uzávierku diferenciálu. Brzdová sústava bola jednookruhová, ručná brzda pôsobila mechanicky na zadné kolesá. 
 
* Nosnosť: 5 000 kg
* maximálna rýchlosť: 80 km/h (v praxi až 100 km/h)

## Zdroj
* Tatra 130 na Tatraportal.sk

130
Kategória:Nákladné automobily
Kategória:Veterány
Aleja MiGov

thumb|right|Mapa zobrazuje všeobecnú polohu „Aleje MiGov“

„**Aleja MiGov**“ () bol názov, ktorý dali počas kórejskej vojny piloti síl OSN severozápadnej časti Severnej Kórey, kde sa rieka Ja-lü vlieva do Žltého mora. Išlo o oblasť, v ktorej bolo možné pri bojových letoch najčastejšie prísť do kontaktu s nepriateľskými stíhačmi. Bolo to miesto početných súbojov medzi pilotmi stíhačiek OSN a ich protivníkmi zo Severnej Kórey (vrátane niekoľkých tajne nasadených sovietskych letcov) a Čínskej ľudovej republiky. Počas konfliktu sa tu väčšinou používali lietadlá Mikojan-Gurevič MiG-15 sovietskej výroby, od ktorých bol odvodený aj názov oblasti, a americké North American F-86 Sabre. Išlo o prvé miesto, kde proti sebe vo veľkom počte bojovali prúdové lietadlá.

## Galéria

Súbor:F-86As 4FIW Suwon Jun1951.jpeg|Stíhačky F-86A Sabre amerického letectva na základni Suwon
Súbor:F-86s 335th FIS in Korea April 1952.jpg|F-86E Sabre v Kórei
Súbor:18fbg-f-86.jpg|F-86F Sabre počas letu
Súbor:F86GunCamKorea.gif|Zábery z kamery lietadla F-86 Sabre na zostrelenie stíhačky MiG-15 nad Kóreou
Súbor:MiG-15 being hit over Korea c1953.jpg|Zasiahnutý MiG-15 nad Kóreou
Súbor:MiG-15 Over Korea.jpg|Rad fotografií z fotoguľometu zobrazuje sovietsky MiG-15 nad Kóreou
Súbor:MiG-15bis in hangar at Kimpo AB 21 Sept 1953.jpg|MiG-15bis sovietskej výroby vo výzbroji severokórejského letectva


## Iné projekty

## Zdroj

Kategória:Kórejská vojna
Tatra 31

**Tatra 31** bola veľká limuzína kopřivnickej automobilky Tatra, vyrábaná v rokoch 1926 až 1930. Bola následníkom T 17, z ktorej technicky vychádzala a bola určená bohatej klientele.

Tatra 31 je veľmi podobná modelu T17, no má výkonnejší motor a niekoľko zdokonalení. Podvozok je tatrováckej koncepcie s nosnou rúrou a výkyvnými polonápravami. Vyrábaná bola i vo verzii kabriolet.

## Zdroj
* Info o T31

## Externé odkazy
* Popis vozidla

31
Kategória:Luxusné automobily
Kategória:Veterány
Lýdia Volejníčková

**Lýdia Volejníčková** (* 14. september 1952† 13. jún 2019) bola slovenská speváčka.

## Životopis
Jej hudobná kariéra začala na festivale Zlatá ruža mesta Detvy v roku 1976 a neskôr pokračovala vo Vojenskom umeleckom súbore kpt. Jána Nálepku (19761992). Patrila k najvýznamnejším aktérom relácie Repete Ivana Krajíčka, kde vystupovala aj s piesňou *"Keď si sám"*. K jej známym hitom patria aj skladby *"Smoliar"* a *"Haló tam"* naspievané s Michalom Dočolomanským.  Naposledy účinkovala so spevákom Martinom Jakubcom, ktorý je zároveň jej producent. Nahrali spoločne sériu albumov *[[Repete Návraty (televízna relácia)|Repete Návraty]]*.

## Diskografia
* (1997) *Lýdia* – Slovenský rozhlas
* (1997) *Nekončím touto piesňou* – RB, Rádio Bratislava, CD, Orchester Pavla Zajáčka
* (2009) *Repete Návraty 1* – Jakubec Production
* (2010) *Repete Návraty 2* – Maja Production
* (2010) *Repete Návraty  – Milión ruží* – Maja Production

### Kompilácie
* (1995) *[[Repete (televízna relácia)|Repete]] 8* –  Ena records, CD,  – 08.Haló, tam – Lýdia Volejníčková a Michal Dočolomanský
* (1995) *[[Repete (televízna relácia)|Repete]] Gala 1* – Ena records, CD, – 15.Smoliar – Lýdia Volejníčková a Michal Dočolomanský
* (2008) *Peter Stašák a priatelia – [[Peter Stašák]]* – Masta, CD – 15. Po stý krát – Peter Stašák a Lýdia Volejníčková
* (2010) *Keď si sám*  – MAJA PRODUCTION a STV 
* (2010) *Slepá láska* – MAJA PRODUCTION a STV
* (2010) *Vítam dúhu*  – MAJA PRODUCTION a STV

## Referencie

Kategória:Slovenské popové speváčky
Tatra 17

**Tatra 17** bola jedna z najluxusnejších limuzín kopřivnickej automobilky Tatra. Jej produkcia prebiehala v rokoch 1925 až 1929. Bola následníkom T 10 a bola určená bohatšej klientele.

Automobil Tatra 17 je postavený už na báze tatrováckej koncepcie s nosnou rúrou a ako prvý model výrobcu má nezávislé zavesenie predných kolies s výkyvnými polonápravami. Počas výroby sa do T17 začal montovať výkonnejší motor, totožný s Tatrou 31 s výkonom 40 k. Vozidlo bolo vyrábané v rôznych verziách (limuzína, kabriolet, hasičské vozidlo).

## Technické údaje
*Motor: zážihový vodou chladený radový šesťvalec s rozvodom OHC 
**Objem: 1 931 cm³
**Výkon: 25,8 kW (35 koní)
*Maximálna rýchlosť: 110 km/h
*Spotreba: 13-14 l/100km
*Prevodovka: kužeľová spojka, pracujúca v olejovom kúpeli, 4 stupňová mechanická
*Podvozok: centrálna nosná rúra so spojovacím hriadeľom
*Brzdy: prevádzkové: mechanické na bubny všetkých kolies, parkovacia: mechanická s účinkom na zadné kolesá

## Iné projekty

## Zdroj
* Info o T17

17
Kategória:Luxusné automobily
Kategória:Veterány
Tatra 10

**Tatra 10** bolo neskoršie označenie automobilu **NW U**, vyrábaného v kopřivnickej automobilke Nesselsdorfer Wagenbau-Fabriks-Gesellschaft (od roku 1919 Tatra). Výroba modelu prebiehala v rokoch 1914 až 1925 a bol nástupcom typu NW S. 

NW U bol dovtedy najväčším automobilom značky a mal klasickú koncepciu s motorom vpredu a pohonom zadných kolies. Technicky bol veľmi podobný modelu **NW T** (Tatra 20), no mal výkonnejší motor. Oba modely boli určené majetnejším zákazníkom. Základ automobilu tvoril pozdĺžny rám, listovými pružinami odpružené nápravy boli tuhé. Tatra 10 bola zrejme prvým automobilom na svete so sériovo montovanými brzdami na všetkých kolesách, hoci prvé vozidlá mali brzdené len zadné kolesá.

Za zmenou názvu modelu a neskôr celej automobilky Nesselsdorfer Wagenbau-Fabriks-Gesellschaft boli testy brzdovej sústavy NW U v roku 1919 v Tatrách. Po zdolaní náročnej trasy zo Štrby do Tatranskej Lomnice, bolo rozhodnuté o premenovaní firmy na Tatra a vozidla na Tatra 10.

## Technické údaje
*Dĺžka: 4,9 m
*Rázvor: 3,635 m
*Motor: zážihový vodou chladený radový 6 valec s rozvodom OHC 
**Objem: 5 340 cm³
**Výkon: 48 kW (72 koní)
*Maximálna rýchlosť: 120 km/h
*Spotreba: 17-19 l/100km
*Prevodovka: 4 stupňová mechanická 
*Podvozok: pozdĺžny rám s pevnými nápravami
*Brzdy: mechanické na bubny všetkých kolies

## Iné projekty

## Externé odkazy
* Technické údaje o T10
* Info o T10

10
Kategória:Veterány
BC Prievidza

**BC Prievidza** (Basketball club Prievidza, do 1. augusta 2009 *Hornonitriansky basketbalový klub Prievidza*) je profesionálny basketbalový klub hrajúci v najvyššej slovenskej basketbalovej súťaži – Tipos SBL. Klub bol založený v roku 1947 s názvom *Sokol Prievidza*. V roku 1952 sa klub na jednu sezónu premenoval na *Carpathia Prievidza*. Po tejto sezóne dostal klub názov *Tatran Prievidza* na sezóny 1953 až 1956. V roku 1957 sa klub premenoval na *Lokomotíva Prievidza* a pod týmto názvom klub hral do sezóny 1963. V roku 1964 sa klub premenoval na určite najznámejší názov v histórii klubu na *Baník Cígeľ Prievidza*. Po štyridsiatich rokoch účinkovania klubu pod týmto názvom sa klub v roku 2004 po zostupe do druhej najvyššej Slovenskej súťaže premenoval na *Hornonitriansky basketbalový klub (HBK) Prievidza*. Od 1. augusta 2009 nesie klub názov *BC Prievidza*. Klub je štvornásobným majstrom Slovenska, naposledy v sezóne 2015/16.

## Súpiska BC Prievidza – sezóna 2025/26

## História
### Umiestnenia v slovenských súťažiach

## Najväčšie úspechy klubu
* Majster Československej socialistickej republiky: 1988/1989
* Majster Československej federatívnej republiky: 1992/1993
* Majster Slovenskej republiky: 1993/1994
* Majster Slovenskej republiky: 1994/1995
* Víťaz Superligy: 1995/1996
* Majster Slovenskej republiky: 2011/2012
* Majster Slovenskej republiky: 2015/2016

## Externé odkazy
* Oficiálna stránka klubu

Kategória:Slovenské basketbalové kluby
Kategória:Šport v Prievidzi
Kategória:Organizácie založené v 1947
Jacques Dixmier

**Jacques Dixmier** (* 1924, Saint-Étienne, Francúzsko) je francúzsky matematik. 

Zaoberá sa predovšetkým operátorovými algebrami, je autorom viacerých vplyvných kníh v tomto obore. Prišiel tiež s konceptom Dixmierovej stopy. Medzi jeho študentov patril okrem iných aj Alain Connes.

## Odborné publikácie
* *Les algèbres d'opérateurs dans l'espace hilbertien: algèbres de von Neumann*, Gauthier-Villars, 1957 (ISBN 2-87647-012-8) 
* *Les C*-algèbres et leurs représentations*, Gauthier-Villars, 1969 (ISBN 2-87647-013-6) 
* *Algèbres enveloppantes*, Gauthier-Villars, 1974 (ISBN 2-87647-014-4) 

## Externé odkazy
* Newsletter of the EMS, Juni 2009, Interview 

## Zdroj

Kategória:Narodenia v 1924
Kategória:Francúzski matematici
Kategória:Nicolas Bourbaki
Kategória:Storoční ľudia
Jacques-Louis Lions

**Jacques-Louis Lions** (* 3. máj 1928, Grasse, Alpes-Maritimes, Francúzsko - † 17. máj 2001, Paríž) bol francúzsky matematik, otec matematika Pierra-Louisa Lionsa. 

Zaoberal sa predovšetkým parciálnymi diferenciálnymi rovnicami a stochastickými procesmi. 

## Zdroj

Kategória:Francúzski matematici
Kategória:Nositelia Japonskej ceny
Snežné pásové vozidlo

thumb|Ratrak PistenBully PB 240 D

**Snežné pásové vozidlo** alebo **snehové pásové vozidlo** je špeciálne pásové vozidlo, určené najmä na pohyb po snehovej vrstve. 

Hlavné druhy sú **snežná rolba** (alebo **rolba**), **snežný ratrak** (alebo **ratrak**, **pásové vozidlo na úpravu snehu**) a snežný skúter. Výrazy rolba aj ratrak sú odvodené od značky výrobku (Rolba a Ratrac). Kým definícia snežného skútra je jasná, použitie termínov rolba a ratrak a podobne nie je ustálené. V praxi sa výrazy rolba a ratrak a termín snežné pásové vozidlo zvyknú zamieňať; podľa slovníkov je rolba vozidlo na dopravu po snehu, kým ratrak vozidlo na úpravu snehu (podľa *Veľkého slovníka cudzích slov* je rolba pásové vozidlo používané na dopravu v snehu a ratrak je „s valcovacími prívesmi na úpravu snehových lyžiarskych terénov“, podľa *Slovníka cudzích slov - akademického* je rolba definovaná ešte užšie len ako „horské pásové vozidlo na dopravu po snehu značky Rolba“ a ratrak je definovaný rovnako ako vo *Veľkom slovníku cudzích slov*); ale napr. v Nariadení vlády SR 222/2002 Z.z. je slovo rolba zrejme stotožnené s „pásovým vozidlom na úpravu snehu“ (čo je pôvodne preklad anglického "piste caterpillar" z európskeho práva) teda s ratrakom.

## Ratrak
Ratrak (teda pásové vozidlo na úpravu snehu) je podobne ako lyžiarsky vlek a snežné delo, dôležitým vybavením zjazdovky. Povrch vyťaženej zjazdovky je potrebné niekoľkokrát denne upravovať. Ratraky na úpravu zjazdoviek používajú radlicu a špeciálny príves na zarovnanie.
Ratrak na úpravu bežeckých tratí za sebou ťahá zaťažený príves s lyžinami, ktoré vytvárajú bežeckú stopu.

## Iné snežné pásové vozidlo
Ostatné snežné pásové vozidlá sa typicky používajú na dopravu po zasnežených územiach - horách alebo severských oblastiach. Pred ich rozšírením sa na dopravu v zasnežených horách používali na podobné účely prevažne sane ťahané ručne alebo koňmi. Snežné pásové vozidlá sú typicky schopné pohybu aj po strmých svahoch.

## Výrobcovia ratrakov a rolieb
* Rolba vyrába tieto špeciálne vozidlá od roku 1973. 
* Kässbohrer (Pisten Bully)
* Lavina
* Prinoth
* Leitner
* Stahl
* Turbotrac

## Referencie


## Pozri aj
* Snežné delo
* Snežný skúter
* Rolba (ľadová plocha)

## Iné projekty

Kategória:Motorové vozidlá
Kategória:Lyžovanie
Kategória:Pásové vozidlá
Tatra 80

thumb|Motor Tatry 80
**Tatra 80** je luxusná limuzína kopřivnickej firmy Tatra, vyrábaná v rokoch 1930 až 1937. Bola následníkom T 70 a bola určená prominentným zákazníkom. Do roku 1935 bolo tak vyrobených iba 22 kusov.

Tatra 80 bola najväčším a tiež najdrahším osobným automobilom v histórii značky a jej výrobou v Tatre vyvrcholil vývoj vodou chladených motorov. Konštrukčne T 80 vychádzala z modelu Tatra 70, s ktorou mala zhodný podvozok na báze tatrováckej koncepcie. Nasledovníkmi luxusnej limuzíny bol inovovaný model Tatra 70A a novo koncipovaná Tatra 87.

## Technické údaje
*Motor: zážihový vodou chladený vidlicový 12 valec s rozvodom SV 
**Objem: 5990 cm³
**Výkon: 84,5 - 88 kW (115 - 120 koní)
*Maximálna rýchlosť: 140 km/h
*Spotreba: 25-30 l/100km
*Spojka: jednokotúčová, suchá
*Prevodovka: 4 stupňová ZF
*Poháňaná náprava: zadná
*Hmotnosť: 2 400 kg
*Rozmery:
** Dĺžka: 5 200  mm
** Šírka: 1 800 mm
** Výška: 1 700 mm

## Pozri aj
*Tatra 70 – predchodca

## Iné projekty

## Externé odkazy
* Osud vozidla T. G. Masaryka
* Vyrobené vozidlá a majitelia
* Tatra 80 na auto.cz

## Zdroj

80
Kategória:Luxusné automobily
Kategória:Veterány
Sün kchaj kuo-ťi

**Sün kchaj kuo-ťi ku-fen jou-sien kung-s’** (číns. 訊凱國際股份有限公司, medzinárodne vystupuje pod menom **Cooler Master**) je taiwanská firma zaoberajúca sa výrobou počítačového hardvéru, ktorá sa preslávila predovšetkým výrobou počítačových skríň a vzduchových chladičov.

## Produkty
Spoločnosť Cooler Master vyrába počítačové skrine, napájacie zdroje, počítačové ventilátory, vzduchové chladiče procesorov a chladiace podložky pre notebooky.

### Počítačová skriňa
Základom portfólia Cooler Master je výroba počítačových skríň a jednoduchších súčiastok (napájacie zdroje a ventilátory).

#### Počítačové skrine
##### Elite
Modelový rad Elite patrí do lacnej až stredne drahej cenovej kategórie (< 50 €). Za svoju cenu ponúka primeranú kvalitu. Nevýhodou je slabé odhlučnenie a možnosť upratania kabeláže tak, aby nebránila prietoku vzduchu. Následkom toho sú vyššie teploty komponentov (operačnej pamäte, procesoru, grafickej karty a čipsetu). Teplotný rozdiel oproti kvalitným skriniam môže byť až 10 °C. Skrine Elite sa vyrábajú vo veľkostiach Mid Tower, Mini Tower a Mini ITX, v čiernom alebo čierno-šedom prevedení s obyčajnou alebo priehľadnou bočnicou.

##### 690
Modelovým radom 690 vytvoril Cooler Master veľmi výhodnú skriňu. So svojou cenou 80 – 110 € ponúkol Cooler Master zákazníkom možnosti, ktoré ponúkajú najdrahšie skrine. Cooler Master modelom 690 urobil príjemný kompromis – zlúčil výhody drahých skríň s výhodami lacných skríň. Výsledkom je skriňa, ktorá je mierne väčšia než štandardné Mid Tower skrine, zdroj nachádzajúci sa pod základnou doskou a možnosť vedenia kabeláže poza panel, ku ktorému sa pripevňuje základná doska. Aj napriek svojim rozmerom ponúka 690 možnosť osadenia až 7 ventilátorov, ktoré zabezpečujú prietok vzduchu, ktorému nezavadzajú káble vedené poza základnú dosku. 

##### HAF
Modelový rad HAF (High Air Flow; slov. Veľký prietok vzduchu) je high-end z ponuky Cooler Master. Táto skriňa je určená pre najnáročnejších používateľov.

Kategória:Podniky na Taiwane
Kategória:Výrobcovia počítačových súčiastok
Sabo

**Sabo** môže byť:

* mužské meno, pozri Sabo (prvé meno)
* rieka v Rumunsku, prítok Fântâna lui Gal, pozri Sabo (prítok Fântâna lui Gal) 
* rieka v Rusku, prítok Ochotského mora, pozri Sabo (prítok Ochotského mora) 
* kráter na Marse, pozri Sabo (kráter)
* priezvisko, pozri Sabo (priezvisko), napr.:
** Dave Sabo (* 1964), gitarista USA
** Erik Sabo (* 1991), slovenský futbalista
** Chris Sabo (* 1962), bejzbalista USA
** Jean-Philippe Sabo (* 1987), francúzsky futbalista
** Jožef Sabo (* 1940), ukrajinský futbalista a tréner maďarskej národnosti
** Július Sabo (* 1983), slovenský volejbalista
** Mário Sabo (* 1974), slovenský gitarista 
** Martin Olav Sabo (* 1938), politik USA
** Radu Sabo (* 1971), rumunský futbalista
** Richard Sabo, slovenský skladateľ experimentálnej súčasnej hudby, známy ako Ján Boleslav Kladivo
** Thomas Sabo, nemecký podnikateľ s bižutériou

## Pozri aj
* Sabová
* Szabo
* Szabó
Vložený vozeň

**Vložený vozeň** je železničný osobný vozeň, ktorý je zaradený v ucelených motorových alebo elektrických jednotkách. V bežnej prevádzke je vložený vozeň zaradený vnútri jednotky, tj. nie je prvým ani posledným vozňom súpravy.

Vložený vozeň môže byť:

* motorový (slúži na pohon jednotky, v ktorej je zaradený)
* nemotorový (neslúži na pohon jednotky)

Kategória:Železničné vozne
Riadiaci vozeň

[thumb|Riadiaci vozeň [Deutsche Bahn na vlaku InterCity]]
[thumb|Riadiaci vozeň súpravy tatranskej [Ozubnicová železnica|ozubnicovej železnice]]
thumb|Riadiaci vozeň "M6" (SNCB/NMBS Belgicko)

**Riadiaci vozeň** je osobný vozeň, z ktorého je možné v prípade radenia v čele vlaku ovládať jedno alebo viac hnacích dráhových vozidiel, radených vo vlaku. Od bežného osobného vozňa sa riadiaci vozeň líši hlavne stanovišťom pre rušňovodiča (spravidla iba na jednom konci vozňa), z ktorého je možné diaľkovo ovládať hnacie vozidlá vo vlaku.

Hlavnou výhodou radenia riadiacich vozňov vo vlaku je možnosť urýchlenia obratu súpravy v koncových staniciach vlaku – nie je nutné presúvať hnacie vozidlo z jedného konca súpravy na druhý, takisto odpadá obsadenie oboch zhlaví v stanici.

Riadiaci vozeň môže byť buď nedeliteľnou súčasťou motorovej alebo elektrickej jednotky, alebo môže byť súčasťou súpravy zloženej z klasických osobných vozňov s rušňom. V tomto prípade je zaradený na opačnom konci súpravy ako rušeň.

Kategória:Železničné vozne
Žltohlav európsky

náhľad|Kvet
thumb|Žltohlav európsky
**Žltohlav európsky** (*Trollius europaeus*) je vzácne sa vyskytujúca chránená rastlina, trvalka s atraktívnym, estetickým pôsobením. V Strážovských vrchoch v Trenčianskom kraji je nádherne zakvitnutá lokalita žltohlavom európskym. Nazýva sa aj Hnilecká ruža. Kvitne v neskorých jarných mesiacoch.

Celá rastlina je jedovatá, obsahuje magnoflorín.

## Referencie

## Iné projekty

Kategória:Iskerníkovité
Kategória:Rastliny so žltými kvetmi
Kategória:Jedovaté rastliny
Elektrická jednotka

thumb|ICE 3
**Elektrická jednotka** je v bežnej prevádzke spravidla nedeliteľná súprava vozňov, ktorá obsahuje aspoň jeden motorový vozeň a je poháňaná elektrickou trakciou. Vďaka výhodám, ktoré ponúkajú vlakové jednotky oproti vlakom zloženým z lokomotívy a ťahaných vozňov, sú v súčasnosti najrýchlejší a najefektívnejší druh železničnej dopravy.

## Využitie
Elektrické jednotky sú prevažne používané na prepravu pasažierov, aj keď v Nemecku a Japonsku už premáva obmedzený počet tzv. vysokorýchlostných nákladných vlakov (séria M250).

### Rýchlovlaky
Tento spôsob konštrukcie stojí za zrodom moderných rýchlovlakov. Zomknutosť jednotlivých vozňov totiž umožňuje naplno využiť aerodynamické tvary konštrukcie, presunúť trakcie tak, aby sa minimaliovali vybrácie pri extrémnych rýchlostiach, ako aj rovnomerne rozložiť výkon a váhu vlaku na celú súpravu. Tieto úpravy sú nevyhnutné pre dosiahnutie požadovaných rýchlostí a nie je ich možné urobiť v bežnej skladanej vlakovej súprave.  

### Metro
Zvýšená akcelerácia a obojstranná prevádzka ponúkaná elektrickými jednotkami vyhovuje prevádzke metra. Hlavnou príčinou je práve spomínaná rýchlosť, keďže typické metro často zastavuje a jednotlivé stanice sú z pohľadu železničnej dopravy veľmi blízko. Vlak s lokomotívou by v takýchto podmienkach nikdy nebol schopný dosiahnuť vyšších rychlostí, čo by malo za následok výrazne redšie pokrytie zastávok v rámci mesta, či úplnú neprevádzkovateľnosť metra v menších mestách.

### Bežná doprava
Elektrické jednotky sa využívajú v regionálnej (elektrická jednotka 671, Bombardier Talent) i v diaľkovej doprave. Nižšie náklady na prevoz a vyššie rýchlosti ako samotného vlaku, tak jeho obsluhy spôsobujú, že vo väčšine krajín sveta tento spôsob konštrukcie vlaku v osobnej doprave postupne nahrádza bežné, lokomotívou poháňané vlaky. V krajinách ako Japonsko sa lokomotívy používajú výhradne na nákladné vlaky a turistické atrakcie už od 50. rokov 20. storočia. 

Pri konštrukcii jednotiek pre lacnú dopravu sa bežne rozhoduje medzi cenou a plným využitím ponúkaných výhod. Typická japonská elektrická jednotka drží počet nečinných vozňov na minime. Vlaky takto dosahujú vyššie rýchlosti v hornatej krajine, no väčší počet motorov na bežnú súpravu znamená nárast množstva údržby, ktoré vlaky vyžadujú. V Európe sa väčšinou budujú jednotky, ktoré majú ibe dve aktívne vozne a ľubovoľný počet počet nečinných vozňov medzi nimi. Takto vznikajú vlaky s profilom veľmi podobným tomu u bežných skladaných súprav, no s výrazne nižšou hmotnosťou za cenu flexibility. 

## Slovensko
Na Slovensku boli donedávna elektrické jednotky mimo Tatranskej úzkorozchodnej železnice vídané len zriedka. Dnes sa postupne rozširujú do regionálnej dopravy v okolí väčších miest. Na diaľkovú prepravu ŽSSK žiadne elektrické jednotky nepoužíva, no vlaky na trase Košice – Žilina – Česko prevádzkované spoločnosťami ČD (vlak Pendolino) a Leo Express (Stadler FLIRT) sú výhradne elektrické jednotky.
Bombardier CRJ700 series

**Bombardier CRJ700**, **CRJ900** a **CRJ1000** sú regionálne dopravné lietadlá založené na lietadle Bombardier CRJ200. 

## Vznik a vývoj
Bombardier CRJ700 nasledoval úspešnú verziu CRJ200. Lietadlo bolo väčšie ako lietadlá série CRJ100/200, aby mohlo súperiť s väčšími regionálnymi lietadlami, ako sú lietadlá série Embraer E-Jet, Fokker 70/100 a BAe 146/Avro RJ.

## Charakteristika
Bombardier CRJ700 je odvodenina Bombardieru CRJ200 s kapacitou 66–78 miest; najčastejšia je 70-miestna verzia. Novinkou bolo pretiahnuté krídlo s novou prednou hranou a mierne rozšírenie trupu so zníženou podlahou. Lietadlo bolo vybavené motormi General Electric CF34-8C1.

## Iné projekty

## Zdroj

Kategória:Lietadlá Bombardier
Kategória:Kanadské dopravné lietadlá
Vladimír Popovič

**Vladimír Popovič** (* 27. november 1939, Vysoká nad Uhom – † 20. apríl 2025, Bratislava) bol slovenský maliar, výtvarník, a pedagóg.

## Životopis
Vladimír Popovič, narodený v 1939 na východnom Slovensku v obci Vysoká nad Uhom, detstvo prežil na Zamagurí a Spiši.

Keď končil štúdiá na VŠVU v Bratislave (1959 – 1965), boli „zlaté šesťdesiate“ - vystavoval prvé papierové krkváže, asambláže a robil akcie s papierom, papier bol pre neho rovnocenný tvorivý materiál. Významne sa podieľal na výtvarnom výsledku filmu „Slávnosť v botanickej záhrade“ (19681969), v takzvanom „divadle obrazov“ presadzoval spojenie slova, obrazu a hudby.

Po sedemdesiatych rokoch, ktoré šťastne prekonal zotrvačnosťou ešte výbušnou gestickou maľbou, prišlo orwellovské obdobie 80-tych rokov tlmenej šedej maľby „betónových sonát“, „kongresov“ a zlostných ironických kresieb, vyrytých do pasty.

Po roku 1989, teóriou objavený a uznaný, usporiadal rad svojich retrospektívnych výstav.

Bol pozvaný učiť na VŠVU v Bratislave, kde viedol multimediálny ateliér sedemnásť rokov ako profesor (1990 – 2007). Slovenská národná galéria uviedla rozsiahlu autorskú prehliadku jeho diela „Veľká retrospektíva“ (2002).

Zúčastňuje sa viacerých medzinárodných sympózií v maľbe, smalte a papieri.

Jeho diela bývajú zastúpené na mnohých domácich a zahraničných výstavách, stali sa súčasťou významných galerijných, bankových a súkromných zbierok. 

V roku 1962 si vzal za manželku textilnú výtvarníčku Katarínu Šujanovú, s ktorou má dve deti.

Zomrel 20 apríla 2025 v Bratislave.

## Referencie

## Externé odkazy
*  
* 

## Zdroj
* Vladimír Popovič oficiálny web 

Kategória:Slovenskí maliari
Kategória:Slovenskí výtvarníci
Kategória:Osobnosti z Vysokej nad Uhom
Vibračný valec

thumb|Vibračný valec BOMAG BW 213 DH-4
thumb|Vibračný zubový valec Vibromax VM 66 D

**Vibračný valec** je stroj, ktorý patrí medzi zhutňovacie stroje, t. j. stroje pre zhutňovanie zemín alebo živíc (asfaltu). Oproti statickému valcu pôsobí vibračný valec na podložie svojou statickou váhou, ale navyše aj dynamickou silou vyvolanou vibrujúcim oceľovým plášťom valca.

## Rozdelenie
* Ručne vedené (obsluha kráča za strojom)
* Tandemové (majú dva oceľové plášte, obvykle na zhutňovanie živíc)
* Ťahačové (majú jeden oceľový plášť a jednu nápravu s kolesami, obvykle pre zhutňovanie zemín)
* Ťahané (jeden valec, pri práci sú ťahané iným strojom, napr. traktorom)

Okrem vibračných valcov s hladkým oceľovým plášťom valca sa vyrábajú tiež ťahačové vibračné valce so zubovým oceľovým plášťom, kde je povrch oceľového plášťa osadený oceľovými zubami; toto usporiadanie sa používa na zhutňovanie mazľavých zemín (ílov).

Najčastejšie používané vibrátory vyvolávajú kruhovú neusmernenú vibráciu, t. j. vektor výslednice odstredivej sily sa otáča na všetky strany. Snaha popredných svetových výrobcov je ponúknuť aj prevedenie s usmernenou a riadenou vibráciou. Riešenie tohoto problému je pomerne zložité a každý z výrobcov si svoje riešenie chráni radou patentov. Využitie riadenej vibrácie je napr. pri zhutňovaní tenkých vrstiev živíc alebo pri zhutňovaní na mostných konštrukciách, kde by nadmerné vibrácie mohli vyvolať nežiaduce poškodenie stavby.

## Základné parametre
* statická hmotnosť (tiež prevádzková hmotnosť)
* amplitúda vibrácie
* odstredivá sila
* frekvencia
* statická lineárna sila (zaťaženie oceľového plášťa na centimeter jeho šírky)

## Výrobcovia
* AGICO
* Aveling-Barford
* Baukema
* BOMAG 
* Buffalo-Springfield Roller Company
* Case CE 
* Caterpillar
* CORINSA
* CMI-Terex
* Dynapac (= Atlas Copco)
* Galion
* GEMCO
* Hamm
* Huber
* HYPAC 
* Hyster
* Ingersoll Rand 
* Ingram Compaction
* KMEC
* Lebrero 
* LeeBoy
* LiuGong
* Mikasa
* Multiquip/Rammax 
* Rex
* Stavostroj
* Stone Equipment 
* SuperPac
* Vibromax
* Volvo CE

## Iné projekty

Kategória:Stavebné stroje
Kostol Narodenia Pána (Praha)

thumb|Loreta na Hradčanech - pohľad cez Loretánske námestie od Černínskeho paláca

**Kostol Narodenia Pána** je kostol v Prahe na Hradčanoch, nazývaný tiež *Pražská Loreta* či len krátko *Loreta*.

## Dejiny
Stavba kostola začala v roku 1626 a vysvätený bol 25. marca 1631. Výstavba bola financovaná grófkou Kateřinou z Lobkovic a navrhnutá talianskym architektom Giovanni Orsim. V loretánskom domčeku je vo vnútri pravdepodobne niekoľko trámov a tehiel pochádzajúcich priamo z talianskej Lorety. Chyža (čo je základný prvok lorety) bola pôvodne maľovaná, až neskôr bola vyzdobená sochami starozákonných prorokov a výjavmi zo života Panny Márie Loretánskej. Začiatkom 18. storočia bola Svätá chyža obohnaná barokovým priečelím pod dohľadom architektov Kryštofa Dientzenhofera a Kiliána Ignáce Dientzenhofera.

V súčasnosti je tu veľmi hodnotná zbierka liturgických predmetov, hlavne monštrancií.

Zvonkohra prvý raz zaznela 15. augusta 1695 a v dne hrá každú hodinu. Ide o najväčšiu zvonkohru, ktorú zostavil v roku 1694 hodinár Petr Neumann z tridsiatich zvonov a zvončekov uliatych v Amsterdame a umiestnil ich do priečelia na hodinovej veži. Na zvonkohru vraj kedysi hrával český pesničkár a hudobný skladateľ Karel Hašler, viažu sa k nej i niektoré historickými prameňmi neoverené staropražské povesti či legendy.

Základným prvkom lorety je svätá chyža, ktorá mala podobu malej stavby a podľa legiend mala pripomínať domček v ktorom žila Panna Mária v Nazarete.

## Pozri aj
* Zoznam pražských pamiatok

## Iné projekty

## Externé odkazy
Oficiálna stránka

## Zdroj

Kategória:Kostoly v Prahe
Kategória:Hradčany
Kategória:Kultúrne pamiatky v Prahe
Kategória:Katolícke pútnické miesta
Kategória:Pútnické miesta v Česku
Snežné delo

thumb|Štandardné snežné delo
thumb|Vežové snežné delo
thumb|Mobilné snežné delo

**Snežné delo** alebo **snehové delo** je stroj na umelú výrobu snehu a umelé zasnežovanie. Používajú sa viacmenej na to, aby lyžiarske zjazdovky boli použiteľné v období, keď je síce mráz, ale je nedostatok snehovej pokrývky. Funguje tak, že sa pomocou kompresora rozstrekuje vodná hmla do prúdu podchladeného vzduchu. Použitie snežných diel si vyžaduje náročnú infraštruktúru: dostatočný zdroj vody, nádrže na vodu s čerpadlami a vodovodom a elektrické napájanie. Problémom nočného zasnežovania môže byť hlučnosť. Pre svoju hmotnosť je delo obvykle umiestnené na stálom mieste alebo je premiestňované pomocou ratraku.

## História a využitie
Prvé pokusy vyrábať umelý sneh sa konali v Kanade v 40. rokoch 20. storočia Snežné delo si ako prví patentovali Američania Art Hunt, Dave Richey a Wayne Pierce v roku 1950, a k masovému používaniu boli snežné delá pripravené na Zimné olympijské hry v Squaw Valley v roku 1960. Začiatkom 60-tych rokov sa začali používať a v niektorých zimných strediskách v Západnej Európe.

Snežné delá vyrába niekoľko výrobcov. Lídrom na trhu je skupina Technoalpin (do ktorej patrí od roku 2012 aj mYNeige, predtým Johnson Controls Neige a York Neige), dvojkou je spoločnosť DemacLenko (patriaca od roku 2011 pod skupinu Leitner). Tretím významným hráčom je Sufag (predtým tiež Snowstar,  ARECO a Gemini), súčasť skupiny MND. Medzi ďalšie značky môžeme zaradiť Supersnow či SMI Snowmakers. Najnovší druh snežného dela je snežné delo tyčové, vzniklo až v 21. storočí.

## Referencie

## Pozri aj
* Umelý sneh
* Snehový hasiaci prístroj
* Vodné delo

## Iné projekty

## Externé odkazy
* Telnice, 1965: první sněžné dělo komunistické Evropy, Cestování.idnes.cz, 16. 10. 2007, redakční článek (jako autoři uvedeny idnes a MF Dnes)

Kategória:Stroje
Kategória:Lyžovanie
Kategória:Lyžiarske strediská
Kategória:Sneh
Kubota

**Kubota** () je japonský výrobca traktorov a ťažkých strojov sídliaci v Osake v Japonsku. Spoločnosť bola založená v roku 1890.

Spoločnosť vyrába:
*malotraktory
*traktory
*traktorové kosačky
*stavebné stroje

## Traktorové kosačky
Traktorové kosačky Kubota sú určené pre profesionálnu údržbu trávnikov a golfových greenov. Zaujmú dieselovým trojvalcovým motorom a systémom Zero Turn, vďaka ktorému je ich otáčací rádius 360°.

## Univerzálne traktory
Traktory a malotraktory Kubota sú rozdelené do sérií - Kubota B20, Kubota BX, Kubota B30, Kubota STV, Kubota L a Kubota L40. Tieto stroje sú určené pre ľahké stavebné práce, spracovanie pôdy v poľnohospodárstve, práce vo vinohradoch a lesných škôlkach až po zimnú údržbu ciest a komunálne služby.

## Poľnohospodárske traktory
Poľnohospodárske traktory Kubota sú rozdelené do sérií:
* Kubota M
* Kubota M40
* Kubota M40 Narrow - traktory s malou konštrukčnou šírkou určené pre vinohrady a lesníctvo

## Iné projekty

## Externé odkazy
* Kubota Slovensko
* Kubota na AgroExpo 
* Kubota Corporation

Kategória:Výrobcovia traktorov
Kostol svätej Ľudmily (Vinohrady)

náhľad|Kostol sv. Ľudmily

**Kostol sv. Ľudmily** je katolícky kostol na Námestí Mieru v pražských Vinohradoch v mestskej časti Praha 2, typická novogotická pamiatka postavená koncom 19. storočia.

## Dejiny
Kostol bol postavený v rokoch 1888–1892 podľa plánov architekta Josefa Mockera. Na jeho výzdobe sa podieľali slávni umelci tej doby, ako napr. sochári Josef Václav Myslbek, Antonín Procházka, alebo maliari Josef Čapek či František Ženíšek. Do chrámu boli uložené ostatky sv. Ludmily a sv. Václava. Od roku 1974 bol kostol najskôr kvôli výstavbe metra a neskôr rekonštrukcii na dlhú dobu uzavretý. Slávnostnou bohoslužbou, vedenou kardinálom Miloslavom Vlkom, v roku 1992 bol znovu otvorený.

## Popis
Kostol sv. Ľudmily je tehlová trojloďová bazilika s priečnou loďou v tvare kríža. Jej dve štíhle šesťdesiat metrové veže tvoria dominantu nielen námestia Mieru, ale aj celej Juhoslovanskej ulice. Každá z veží má 2 zvony. Interiér vyniká farebnosťou spôsobenou najmä svojimi vitrážami a  bohatou maliarskou a sochárskou výzdobou.

## Pozri aj
* Zoznam pražských pamiatok

## Iné projekty

## Externé odkazy
* Kostol sv. Ľudmily na serveri Hrady.cz 
* Panoramatický pohľad na serveri Praha stovežatá 

## Zdroj

Kategória:Kostoly v Prahe
Kategória:Vinohrady
Kategória:Kultúrne pamiatky v Prahe
Kategória:Neogotické kostoly v Česku
Gitarové sólo

**Gitarové sólo** je v populárnej hudbe melodická pasáž, sekcia alebo celý kus hudby písaný pre elektrickú alebo akustickú gitaru. Gitarové sóla, ktoré obsahujú rôzne miery improvizácie, sa používajú v mnohých žánroch populárnej hudby ako blues, rock, metal a jazzové štýly ako swing a jazz fusion.

Kategória:Hudobné techniky
Kategória:Gitary
Wolverhampton Science Park

**Wolverhampton Science Park** je obchodné inkubačné centrum, ktoré poskytuje moderné kancelárske prostredie pre štart nových tvorivých a technologických firiem v regióne West Midlands v Spojenom kráľovstve.

## Charakteristika

Vďaka svojej polohe blízko University of Wolverhampton a centra mesta je West Midlands jeden z najprestížnejších inkubátorov zameriavajúcich sa na podporu nových podnikov. Wolverhampton Science Park otvoril svoje dvere v januári 2004 s poslaním udržať a podporiť tvorivý talent v oblasti, ale aj pre prilákanie investícií do Wolverhampton a West Midlands. Tento park bol financovaný Európskym fondom pre regionálny rozvoj a Advantage West Midlands s cieľom udržať tvorivé talenty a podporovať podnikateľského ducha v tomto regióne.

## Externé odkazy
*Oficiálna stránka 

Kategória:Vedecké parky v Spojenom kráľovstve
Malvern Hills Science Park

**Malvern Hills Science Park** je vedecký park nachádzajúci sa v anglickom meste Malvern v grófstve Worcestershire. Nachádzajú sa tu spoločnosti z Japonska, Spojených štátov, Taiwanu a kontinentálnej Európy, pôsobiace v oblasti špičkových technológií.

Malvern Hills Science Park bol otvorený v októbri 1999.

## Externé odkazy

* Oficiálna stránka 

Kategória:Vedecké parky v Spojenom kráľovstve
Zoznam mestských pamiatkových zón v Česku

## Praha
Na území hlavneho mesta Prahy sa nachádza 11 mestských pamiatkových zón.

## Stredočeský kraj
Na území Stredočeského kraje sa nachádza 34 mestských pamiatkových zón.

## Juhočeský kraj
Na území Juhočeského kraja sa nachádza 25 mestských pamiatkových zón.

## Plzenský kraj
Na území Plzenského kraja sa nachádza 21 mestských pamiatkových zón.

## Karlovarský kraj
Na území Karlovarského kraja sa nachádza 11 mestských pamiatkových zón.

## Ústecký kraj
Na území Ústeckého kraja sa nachádza 17 mestských pamiatkových zón.

## Liberecký kraj
Na území Libereckého kraja sa nachádza 15 mestských pamiatkových zón.

## Královohradecký kraj
Na území Královohradeckého kraja sa nachádza 20 mestských pamiatkových zón.

## Pardubický kraj
Na území Pardubického kraja sa nachádza 19 mestských pamiatkových zón.

## Kraj Vysočina
Na území kraja Vysočina sa nachádza 22 mestských pamiatkových zón.

## Juhomoravský kraj
Na území Juhomoravského kraja sa nachádza 15 mestských pamiatkových zón.

## Olomoucký kraj
Na území Olomouckého kraja sa nachádza 15 mestských pamiatkových zón.

## Moravskoslezský kraj
Na území Moravskoslezského kraja sa nachádza 19 mestských pamiatkových zón.

## Zlínsky kraj
Na území Zlínského kraja sa nachádza 14 mestských pamiatkových zón.

## Pozri aj
* Zoznam pražských pamiatok
* Zoznam národných kultúrnych pamiatok Českej republiky

## Externé odkazy
* MonumNet, databáze Národního památkového ústavu 

## Zdroj

Mestské pamiatkové zóny
*
Ladislav Lysý

**Ladislav Lysý** alebo **Ladislav Holý** alebo **Vladislav Plešivý** († 1029/39) bol knieža Nitrianskeho kniežatstva pred rokom 1018/1029/1025 a podľa niektorých autorov aj na konci 10. storočia. 

Bol to bratranec Štefana I., prvého kráľa Uhorska, syn nitrianskeho kniežaťa Michala. Oženil sa s Premislavou (†? 1015), dcérou Vladimíra I., veľkého kniežaťa kyjevského, s ktorou mal syna Domoslava (Damoslaus Bonuszlo, †1048).

## Život (jedna z možných verzií)

Veľkoknieža Gejza s nevôľou sledoval silnejúcu pozíciu svojho mladšieho brata Michala v Nitriansku. Preto ho okolo roku 995 nechal odstrániť. Michalovi synovia Ladislav Lysý a Vazul zo strachu opustili krajinu a uchýlili sa na Kyjevskú Rus, kde sa Ladislav oženil. Keďže ruské knieža Vladimír *„žil v mieri s okolitými kniežatami, s Boleslavom Poľským a so Štefanom Uhorským ...”*  a zrejme sa nedočkali od neho podpory, uchýlili sa následne pravdepodobne k svojmu príbuznému Boleslavovi Chrabrému do Poľska.
Krátko po svojej korunovácii sa kráľ Štefan dostal do konfliktu s Boleslavom Chrabrým. Ten vojenskou silou ovládol celé územie Nitrianskeho kniežatstva až po Dunaj a odovzdal ho do správy Ladislavovi Lysému. Poľská zvrchovanosť nad územím Slovenska trvala až do smrti Boleslava Chrabrého r. 1025 alebo až do r. 1029. Práve v tomto čase zomrel aj Ladislav Lysý, ktorý po sebe zanechal maloletého syna Domoslava.

### Belo, Ondrej a Levente
Niektoré uhorské kroniky z 13.14. storočia (Obrázková kronika, Budínska kronika) pripisujú Ladislavovi Lysému otcovstvo Ondreja (neskoršieho uhorského kráľa Ondreja I.), Bela (neskoršieho uhorského kráľa Bela I.) a Leventeho.

Staršie pramene (Altašské anály a väčšia legenda o svätom Gerardovi) ich označuje za Vazulových synov. Neskoršie potlačenie Vazulovho otcovstva súvisí s tým, že matka neskorších uhorských kráľov bola pohanka, zrejme pečenežského pôvodu a sám Vazul upadol do nemilosti kráľa Štefana a bol oslepený. Dôvodom mohol byť fakt, že v časoch, keď uhorskí králi Belo II. a Gejza II. čelili v 12. storočí nárokom Borisa Kolomanoviča (syna manželky uhorského kráľa Kolomana Eufémie vyhnanej pre podozrenie z cudzoložstva) na uhorský trón, bolo potrebné odstrániť pochybnosti o čistote rodokmeňa uhorských kráľov.

## Pozri aj
*Zoznam vládcov Nitrianskeho kniežatstva

Kategória:Vládcovia Nitrianskeho kniežatstva
Kategória:Arpádovci
Alioramus

**Alioramus** bol rod teropódneho dinosaura z čeľade Tyrannosauridae, ktorý žil v období vrchnej kriedy na území Ázie. Typový druh *A. remotus*, je známy z čiastočnej lebky a troch metatarzálnych kostí, odkrytých v mongolských usadeninách, ktoré sa datujú na vek 70 až 65 miliónov rokov. Tieto pozostatky boli pomenované a opísané ruským paleontológom Sergejom Kurzanovom v roku 1976. Ďalší druh, *A. altai*, známy z oveľa kompletnejšej kostry, bol pomenovaný a opísaný americkým paleontológom Stephenom L. Brusattom a jeho kolegami v roku 2009. Jeho vzťahy k ostatným tyranosaurom sú nejasné, podľa niektorých vedcov bol však Alioramus blízko príbuzný rodu Tarbosaurus alebo, že ide o mláďa tohto rodu. Objav druhu *A. Altai* však jasne naznačuje, že táto hypotéza je nesprávna.

Alioramus sa podobne ako väčšina teropódov pohyboval bipédne a jeho ostré zuby jasne naznačujú, že to bol mäsožravec. Bol menší než tyranosaury ako Tarbosaurus a Tyrannosaurus, ale veľkosť dospelého jedinca je ťažké odhadnúť, keďže oba známe druhy tohto rodu sú nedospelé jedince. U aliorama je charakteristický rad piatich kostných hrebeňov v hornej časti jeho rypáka, oveľa väčší počet zubov, než u akéhokoľvek iného tyranosaura a oveľa nižšia lebka na rozdiel od ostatných tyranosaurov.

## Opis
thumb|left|Veľkostné porovnanie Aliorama s človekom
Keď ho v roku 1976 opísal Sergei Kurzanov odhadol, že Alioramus bol pribline 5 až 6 metrov dlhý. Kurzanov si však neuvedomil, že lebka počas fosilizácie podľahla deformácii, čo môže znamenať kratšiu telesnú dĺžku tohto jedinca. Ak skutočne ide o nedospelého jedinca, je jasné, že mohol dosiahnuť oveľa väčších rozmerov, dodnes však nebol žiaden dospelý jedinec nájdený.

Kategória:Tyrannosauroidea
Hitparáda

**Hitparáda** je zoznam resp. umelý rebríček hudobných nahrávok – piesní alebo inštrumentálnych skladieb, ktoré sú najpopulárnejšie v určitej dobe. Popularita daných nahrávok je obvykle stanovená podľa hlasovania poslucháčov (predtým napr. korešpondenčne, teraz najčastejšie v podobe SMS správ alebo internetu – poslucháčska anketa).

Hitparáda môže byť tiež označenie pre rozhlasový alebo televízny program, v ktorom sa vysielajú hudobné nahrávky zo zmieňovaného zoznamu.

## Externé odkazy
*Top 20 Chart 
*Všetky hudobné hity 
*Current and Chart Archives from around the world 
*AllMusicCharts.com 
*Hitparády po celom svete
*Choice Hits Top 50 
*Wall brawl hourly chart 
*Najpredávanejšie albumy všetkých čias... Celosvetovo

Kategória:Hudba
Kategória:Hudobné rebríčky
EMI Records

**EMI Records** je hudobné vydavateľstvo, založené spoločnosťou EMI v roku 1972 ako nástupca vydavateľstva Columbia Graphophone Company. Globálny úspech, ktorý si vydavateľstvo EMI užilo v populárnej hudbe v 60-tych rokoch, odhalilo skutočnosť, že EMI vlastnil práva len na niektoré ochranné známky v niektorých častiach sveta, najznámejšie His Master's Voice a Columbia.

V roku 2010 EMI Records otvorilo divíziu pre country hudbu s názvom EMI Records Nashville, ktorá zahŕňa hudobníkov ako Troy Olsen a Eric Church. EMI Records Nashville funguje ako sesterské vydavateľstvo s Capitol Nashville.

EMI Records vyzdvihol anglický zoznam Columbia Records zmluvami s takými hudobníkmi ako Kraftwerk, Queen, Olivia Newton-Johnová, Iron Maiden, Kate Bush, Sheena Easton alebo Robbie Williams.

## Referencie

Kategória:EMI
Kategória:Britské hudobné vydavateľstvá
Atlantic Records

**Atlantic Records** (**Atlantic Recording Corporation**) je americké hudobné vydavateľstvo, založené v roku 1947 v súčasnosti vo vlastníctve Warner Music Group, ktoré v roku 2004 zlúčilo Atlantic Records a Elektra Records do zastrešujúceho vydavateľstva nazvaného **[[Atlantic Records Group]]**. Je najviac známe pre vydávanie nahrávok žánrov rhythm and blues, rock and roll a jazz. Vydavateľstvo má tiež množstvo častí s predtým nezávislými vydavateľstvami ako Must Destroy (ktorý priniesol Goldie Lookin Chain a The Darkness do vydavateľstva), a VP Records na Jamajke, ktorá je domovom reggae hudobníkov ako Sean Paul.

## Významné sub-vydavateľstvá
* Big Beat Records
* Big Tree Records
* Cotillion Records
* Eardrum Records
* First Priority Music
* LaSalle Records
* Mirage Records
* Puff Daddy Records
* Radio Records
* Signpost Records
* Stone Flower Records
* TAG Recordings
* Roc Nation

## Referencie

## Externé odkazy
* Oficiálna webstránka
* Warner Music Group stránka o Atlantic Records Group 
* Atlantic Records: The House that Ahmet Built television documentary in PBS American Masters  series


Kategória:Hudobné vydavateľstvá USA
Kategória:IFPI
Stará radnica (Tábor)

**Stará radnica** v Tábore patrí k najvýznamnejším pamiatkam neskorej gotiky v českých mestách.

## Historie
Výstavba radnice začala pravdepodobne na začiatku 16. storočia. Radnica má štyri krídla, ktoré obklopujú malé nádvorie. Najvýznamnejšou časťou radnice je *Veľká sála*, ktorá vznikla odstránením celého druhého poschodia a zaklenutím celého priestoru dokonale zvládnutou sieťovou klenbou. Autorom tohto diela i celej radničnej budovy je kamenár Wendel Roskopf. Roskopf ukončil výstavbu radnice niekedy okolo roku 1521.

V druhej polovici 17. storočia bola budova radnice prestavaná do barokového štýlu podľa projektu Antonia de Alfieriho. V roku 1878 bol radnici vrátený jej gotický vzhľad architektom Josefom Niklasom.

## Súčasnosť
V súčasnosti slúži radnica ako vstup do podzemných chodieb, k expozíciám Husitského múzea a na poriadanie kultúrnych akcií.

## Pozri aj
* Zoznam národných kultúrnych pamiatok Českej republiky

## Zdroj

Kategória:Radnice v Česku
Kategória:Národné kultúrne pamiatky v Juhočeskom kraji
Kategória:Stavby v okrese Tábor
Jan Jiří Rückl

**Jan Jiří Rückl** (* 12. máj 1900,  Včelnička - †  24. august 1938, Praha) bol český politik, priemyselník, publicista a pápežský komorník.

Pochádzal zo sklárskej rodiny. Absolvoval Sorbonnu, kde získal titul doktor práv. Vo Francúzsku pôsobil počas 20. rokov pri československej kolónii. Jeho rodina bola katolícka a on si vybudoval dobré kontakty s pápežom, takže keď sa Rückl zúčastnil príprav svätováclavského jubilea v roku 1929, vybral si ho Pius XI. za komorníka, neskôr dostal i ďalšie vysoké cirkevné  vyznamenania.

V Československu sa angažoval ako politik Československej strany ľudovej,  dôležitá bola najmä jeho spolupráca s Edvardom Benešom, v roku 1935 výrazne prispel svojimi jednaniami k jeho zvoleniu. Okrem toho viedol rodinnú sklárňu a publikoval práce na tému podnikania a ekonomiky. 

Zomrel na leukémiu a je pochovaný na Vyšehrade.

## Referencie


## Literatúra
* 
* 
* 
* 
* 

## Zdroj

Kategória:Českí politici
Kategória:Rád Božieho hrobu